Têgêrayîşê Ciwanan ê  Şorişgêran semedê protestokerdişê hêrişê dewleta Tirkî ya îşxakare ya vera Başûrê Kurdistanî, bajaranê Solothurn û Bernî yê Swîsre de çalakîye viraşte.
Bajarê Solothurnî de ciwanan merkezê bajarî û  serê pirdêko rayîrê Bern-Zurîh de yo de pankertêkê ser o  bi Almankî ‘ Erdogano qetilkarê domanan Kurdistanan ra biteqez’ nuştebi daliqnayî.
Bern de zî ciwananê Kurdan bi heman waştişî îstasyonê trenan de çalakîyêk viraşte. Çalakîye de posterê Rayberê Şarê Kurdî Abdullah Ocalanî û peyraqê KCK’yî ameyî akerdene û bi sloganan hêrişê dewleta Tirkî ya vera Başûrê Kurdistanî û bêvengîya Ewropa ameye protestokerdene.
